EBay

**eBay** pruža online uslugu aukcijske kupnje i prodaje. Osim originalne i glavne web stranice u SAD-u, eBay je osnovao svoje stranice u mnogim drugim zemljama kao što su: Australija, Austrija, Belgija, Kanada, Kina, Francuska, Njemačka, Indija, Italija, Poljska, Velika Britanija. U cijeloj istočnoj Evropi, eBay ima samo u Poljskoj regionalnu stranicu.

## Historija

Ideja o eBay-u počela je 1995. godine, kada je Pierre Omidyar napravio web site originalno nazvan “AuctionWeb” i na njemu objavio kako stavlja na aukciju pokvareni laser. Nije očekivao kako će uopće prodati laser, ali on je postigao cijenu od $14.83.
Uskoro je nastao eBay, skraćeno od “Echo Bay” i 1998. godine www.ebay.com je krenuo u javnost.

## Aukcije
**Auction-style** – dopušta prodavaču da ponudi jednu ili više stvari za prodaju na određen broj dana.

**Fixed Price** – dopušta prodavaču da punudi jednu ili više stvari na prodaju po “buy it now” cijeni. Kupci koji pristanu platiti tu cijenu automatski “pobjeđuju” na toj aukciji.

**Dutch Auctions** – prodavač može ponuditi dvije ili više identičnih stvari u istoj aukciji. Kupci se mogu natjecati za totalni broj ponuđenih stvari.

## Podrška
E-bay je razvio efikasnu online podršku i svoje korisnike upućuje na učlanjenje u svoj Paypal sistem koji predstavlja najsigurniji i najbrži način plaćanja diljem svijeta. E-bay kupci i prodavatelji putem Paypala uživaju sto postotnu zaštitu od eventualnih prijevara, a ukoliko kupac ne primi od prodavatelja kupljenu stvar, Paypal vraća novac za plaćenu stvar i poštarinu. 
Sustav paypal međutim nije u potpunosti iskoristiv zbog toga što ne omogućava naplatu i prodaju u mnoštvu zemalja ali od 10.3.2011. članovima E-baya iz Hrvatske omogućena je osim plaćanja i naplata njihovih prodanih stvari putem sustava Paypal.

## Prijevare
Prijevare su vrlo rijetke upravo zbog toga što eBay stalno razvija nove programe zaštite svoje zajednice, a eventualne prijevare u pravilu se dešavaju tek učlanjenim sudionicima koji nemaju dovoljan broj prodanih odnosno kupljenih stvari odnosno sto postotan *feedback*. Članovi početnici nemaju jasnu viziju i stav što zapravo žele i očekuju od eBaya, a takvi članovi nerijetko uopće niti nemaju raspoloživ novac da kupljenu stvar uopće i plate. 
Prva i osnovna stvar je da iskusni eBay članovi kupuju od članova koji imaju vrlo velik broj prodanih stvari, odnosno sto postotan feedback. Član koji ima loš feedback nije poželjan u eBay zajednici i svaki član koji sumnja u njegovu poslovnost može ga prijaviti eBayu i eBay će ga sankcionirati. Članovima koji više puta pobjede na aukcijama a ne plate te stvari, prodavatelj će im poslati *Unpaid item strike* što na kraju rezultira suspendiranjem sa eBaya.
Nakon svake tansakcije, i kupac i prodavač imaju mogućnost ocijenti jedan drugoga te na taj način pridonose sigurnosti eBay zajednice. Kupci odnosno prodavatelji mogu ostaviti “pozitivnu,” “negativnu” ili “neutralnu” ocjenu s komentarom.

## Zabranjene stvari
* duhanski proizvodi
* alkohol
* droga
* nacističko znakovlje
* bootleg (neautoizirane snimke koncerata)
* oružje i municija
* učiteljska izdanja udžbenika
* ljudski organi
* lutrijski listići
* pornografija
* itd.

## Vanjske veze
* eBay